
Pozývame Vás na klubovú výstavu holubov Rysov. Špeciálna klubová výstava sa uskutoční 17. októbra 2026 pri oblastnej výstave zvierat v Dome chovateľov v Leviciach, na adrese: SNP 2867/5, Levice
· odkaz na adresu v Google mapách - https://maps.app.goo.gl/AQ5D9onNbF5SJyAR9
[bookmark: _nmtazw6zfei]Predbežný program výstavy:
· oblastná výstava začne už v piatok 16. 10.
· klubová výstava sa začne až v sobotu 17. 10 ráno, kedy sa začnú posudzovať zvieratá (posúdenie zvierat zabezpečí náš klubista - posudzovateľ Ing. Ján Sabolčík), posúdenie prebehne bez prítomnosti verejnosti
· naša klubová výstava sa bude konať v samostatných uzavretých priestoroch. 
· na výstave budú vystavené aj výletky aj chovné holuby, tak ako to bolo na klubovej výstave minulý rok
· dovoz zvierat sa je možný v priebehu piatka 16. 10. v čase od 10:00 do 18:00, alebo v sobotu 17. 10. ráno najneskôr do 8:00
· po posúdení, predpokladaný čas je niekedy skoro poobede, bude výstava otvorená pre verejnosť
· výročná členská schôdza prebehne v sobotu večer v priestoroch výstavy, presný čas sa dozviete na výstavisku (predpokladaný čas je okolo 16:00)
[bookmark: _r0ezaxu1dv39]Prihlášky:
· prihlášky posielate predsedovi klubu Jurajovi Moškovi. Buď emailom na adresu klub@klubrysov.sk, alebo nahláste telefonicky na číslo 0907 122 991
· uzávierka prihlášok je v nedeľu 27. septembra 2026
· pri donesení zvierat odovzdajte aj veterinárne potvrdenie o zdraví vystavovaných zvierat
· vystavené holubice označte označovacím krúžkom
· výstavný poplatok je paušálny 30€ na vystavovateľa bez ohľadu na počet vystavených holubov. Poplatok uhraďte na výstavisku buď predsedovi Jurajovi Moškovi, alebo podpredsedovi Rudolfovi Kullačovi (poplatok neodovzdávajte zástupcovi SZCH Levice).

Meno a priezvisko:
Adresa:
Telefónne číslo:
Email:

